

ÁRVERÉSI HIRDETMÉNY
(iktatószám: 20839-1/2026/SZK)

Magyar Állam nevében eljárva, a Magyar Közút Nonprofit Zrt. megbízása alapján a MÁV Szolgáltató Központ Zrt.
(1117 Budapest, Budafoki út 44.)
(a továbbiakban: Árvereztető),
az állami vagyonról szóló 2007. évi CVI. törvény (a továbbiakban: Vtv.) és az állami vagyonnal való gazdálkodásról szóló 254/2007 (X. 4.) Kormányrendelet (továbbiakban: Vhr.) szabályai alapján
nyilvános árverés

keretében értékesíteni kívánja a Magyar Állam tulajdonában és a Magyar Közút Nonprofit Zrt. vagyonkezelésében lévő, továbbá  a Magyar Közút Nonprofit Zrt. tulajdonában  lévő a Magyar Közút Nonprofit Zrt. területén tárolt, javítás, karbantartás során keletkező, több helyszínről elszállítható, 1. sz. mellékletben szereplő különféle fémhulladék anyagokat. 

1. Árverés tárgya:

	Csomag
	Megye
	MK tulajdonú mennyiség (kg)
	MNV tulajdonú mennyiség (kg)
	Összmennyiség (kg)
	Kikiáltási ár (nettó Ft)
	Árverési biztosíték
	Tervezett licitlépcső

	1.
	Bács-Kiskun
	7604,52
	44749,36
	52353,88
	4 111 920 Ft
	400 000 Ft
	50 000 Ft

	2.
	Baranya
	6345,00
	24241,36
	30586,36
	2 972 435 Ft
	300 000 Ft
	50 000 Ft

	3.
	Békés
	0,00
	6724,90
	6724,90
	743 671 Ft
	50 000 Ft
	10 000 Ft

	4.
	Borsod-Abaúj-Zemplén
	8677,50
	31411,79
	40089,29
	2 982 487 Ft
	300 000 Ft
	50 000 Ft

	5.
	Csongrád-Csanád
	11013,94
	18364,80
	29378,74
	2 204 592 Ft
	200 000 Ft
	50 000 Ft

	6.
	Győr-Moson-Sopron
	0,00
	2326,00
	2326,00
	162 820 Ft
	20 000 Ft
	10 000 Ft

	7.
	Hajdú-Bihar
	991,50
	28755,70
	29747,20
	2 295 104 Ft
	200 000 Ft
	50 000 Ft

	8.
	Jász-Nagykun-Szolnok
	684,00
	45123,00
	45807,00
	3 349 818 Ft
	300 000 Ft
	50 000 Ft

	9.
	Komárom-Esztergom
	110,00
	17443,92
	17553,92
	1 408 194 Ft
	100 000 Ft
	50 000 Ft

	10.
	Nógrád
	415,00
	26152,68
	26567,68
	2 123 704 Ft
	200 000 Ft
	50 000 Ft

	11.
	Pest
	17741,50
	92576,00
	110317,50
	7 848 465 Ft
	800 000 Ft
	50 000 Ft

	12.
	Somogy
	4975,80
	22296,03
	27271,83
	2 045 348 Ft
	200 000 Ft
	50 000 Ft

	13.
	Szabolcs-Szatmár-Bereg
	10963,07
	21796,23
	32759,30
	2 371 429 Ft
	200 000 Ft
	50 000 Ft

	14.
	Tolna
	1875,00
	2198,12
	4073,12
	388 798 Ft
	40 000 Ft
	10 000 Ft

	15.
	Vas
	3196,00
	11788,88
	14984,88
	1 546 126 Ft
	150 000 Ft
	50 000 Ft

	16.
	Veszprém
	5017,00
	77696,90
	82713,90
	6 344 805 Ft
	600 000 Ft
	50 000 Ft

	17.
	Zala
	1760,00
	15901,14
	17661,14
	1 236 280 Ft
	100 000 Ft
	50 000 Ft






Csomagon belüli részmennyiségre ajánlat nem tehető, a csomagra, mint egységes egészre lehetséges licitálni a megfelelő licitlépcső alkalmazásával.

Teljesítés helye: a Magyar Közút Nonprofit Zrt. hálózata, ezen belül a konkrét teljesítési hely az árverési hirdetmény 1. sz. vonatkozó mellékletében került meghatározásra.

Az Árvereztető helyszíni megtekintési lehetőséget biztosít, melynek időpontja: 
2026. Október 14-20.

A helyszíni megtekintés az árverési hirdetmény 1. sz. mellékletében meghatározott területileg illetékes kapcsolattartójával történt előzetes időpont egyeztetése alapján történik. 

A fémhulladékok állapotáról, a megközelíthetőségről, az elszállítási lehetőségekről, és az egyéb feltételekről a helyszíni csoportos megtekintésen tájékozódhat.

A megtekintés elmulasztásából fakadó reklamációt az Árvereztető nem fogad el.

Az árveréssel kapcsolatosan további információ kérhető a hasznositas@mavcsoport.hu címen 2026.10.26.  12:00 óráig. A határidőig elküldött kérdésekre a hivatalos választ valamennyi regisztrált résztvevő megkapja.

2. Az árverés időpontja:  	2026. November 10.  10:00 óra 


3. Az árverés helye: 		1117 Budapest, Budafoki út 44.



4. Az árverésen való részvétel feltételei:

4.1. Alkalmasság megállapítása a beküldött dokumentáció alapján (előminősítés).

4.2. Alkalmasnak minősített ajánlattevők esetében a megfelelő csomagra vonatkozó árverési biztosíték megfizetése.

4.3. MNV Zrt. tartozásmentességi igazolása.

5. Kizáró okok:

Az eljárásban nem lehet Ajánlattevő, akivel szemben az alábbi kizáró okok fennállnak:
-	végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;
-	tevékenységét felfüggesztette vagy akinek tevékenységét felfüggesztették
-	nem felelt meg a pályázati feltételben kiírtaknak         
-	az eljárás során az ajánlatkérő (MÁV Szolgáltató Központ Zrt.) és Eladó (Magyar Közút Nonprofit Zrt.) jogosult figyelembe venni az ajánlattevőnek az ajánlattétel időpontját megelőző 3 év során szerződésszerű teljesítését vagy azok hiányát illetve esetleges Magyar Közút Nonprofit Zrt.-vel szembeni károkozás mértékét, mely alapján dönthet úgy, hogy az ajánlattevőt kizárja.




6. Jelentkezés módja: 

6.1. Jelentkezni lehet a következőkben részletezett dokumentáció benyújtásával:

Jelentkezés helye:	MÁV Szolgáltató Központ Zrt.
Ügyviteli és környezetvédelmi főigazgatóság
Környezetvédelmi, hulladékértékesítési és energetikai Igazgatóság
Hulladékértékesítési, -hasznosítási és vasúti tevékenységek
1117 Budapest, Budafoki út 44. 
Levelezési cím: 1519 Budapest, Pf.: 617

Jelentkezés ideje: munkanapon 9:00-10:00

Átvevő: 		Orosz Tamás (06-30-279-31-58)


Minden, a tárgyhoz tartozó dokumentumon fel kell tüntetni az árverési hirdetmény iktatószámát.


6.2. Árvereztető felhívja az ajánlattevők figyelmét arra, hogy Árvereztető kapcsolattartási pontjaként megjelölt székházban beléptető rendszer működik, emiatt az épületbe történő belépés a portai regisztráció miatt időigényes (előreláthatólag 20-25 perc). Ennek figyelembevétele az Ajánlattevők részéről elengedhetetlen, különös tekintettel az ajánlatok benyújtásának és az árverés napjára. Az ebből eredő bárminemű késedelemért Árvereztető felelősséget nem vállal. Árvereztető felhívja a figyelmet, hogy az ajánlattételi határidő lejártát a www.pontosido.hu weboldal „Budapest idő” adatai alapján állapítja meg.

6.3. A dokumentáció benyújtásának határideje: 2026. Október 27.  10:00 óra  


6.4. A beküldött dokumentumok szakmai megfelelőségét az Árvereztető által kijelölt Értékelő Bizottság megvizsgálja és dönt azok elfogadhatóságáról, illetve elfogadás esetén erről alkalmassági igazolást állít ki. Az Értékelő Bizottság az előminősítés során jogosult figyelembe venni az ajánlattevőnek az árverés időpontját megelőző 3 év során szerződésszerű teljesítését vagy azok hiányát illetve esetleges Magyar Közút Nonprofit Zrt.-vel szembeni károkozás mértékét.

6.5. A beadandó dokumentumok a következők:

A. Felolvasólap, melynek tartalmaznia kell: ajánlattevő neve, székhely, cégjegyzék szám, postai cím, bankszámlaszám, adószám-, statisztikai számjel, Környezetvédelmi Ügyfél Jel (KÜJ) és Környezetvédelmi Területi Jel (KTJ) szám, illetve a Fémkereskedelmi engedély szám, kapcsolattartó, elérhetőségek. A felolvasólapot cégszerűen alá kell írni. A felolvasólap tartalmazza a nyertes ajánlattevővel megkötendő szerződés feltételeinek elfogadásáról szóló nyilatkozatot is. Felolvasólap minta: 2. sz. melléklet

B. Megvalósítási ütemterv: Folyamatábra, amely tartalmazza a hulladékokkal kapcsolatos tevékenység teljes folyamatát (átvételtől a végső elhelyezésig), hozzárendelve a teljesítésben résztvevők adatait (NÉV, KÜJ, KTJ, engedély,) valamint a hulladékkezelési kódokat.

C. Nyilatkozat az engedélyekről dokumentum cégszerűen aláírva (3. sz. melléklet), valamint mellékletei:
· Környezetvédelmi hatósági engedély: A Vevő vonatkozásában az értékesítésre felajánlott hulladék típusára és mennyiségére, kezelésére feljogosító Magyarországon hatályos, a szerződés teljes időtartamára szóló, érvényes környezetvédelmi hatósági engedély (egyszerű másolatban).

· Teljesítésben résztvevők környezetvédelmi hatósági engedélyei: A folyamatábrában meghatározott, a teljesítésben résztvevők környezetvédelmi hatósági engedélyeit (szállítás és egyéb kezelés, regisztráció) egyszerű másolatban. Tárgyban megnevezett hulladék kizárólag azon szállítónak/átvevőnek adható át, amely a nyertes ajánlattevő által a teljesítésbe bevont közreműködőként feltüntetésre került, és engedélyeit az előminősítés során az Árvereztető elfogadta. 

· Fémkereskedelmi engedély egyszerű másolatban: A fémkereskedelmi engedély meglétét az Értékelő Bizottság a felügyeletet ellátó állami szervezet elektronikus felületén is ellenőrzi. A mennyiségi korlátozást tartalmazó engedélyek esetében, az ajánlattevő csak akkor pályázhat az adott csomagra, ha annak mennyisége nem haladja meg az engedélyben meghatározott, adott anyagból átvehető mennyiséget.

· Az alábbi tevékenységek valamelyikére szóló érvényes működési engedély egyszerű másolatát:
	Tevékenység
	TEAOR szám

	Vas-, acél-, vasötvözet- alapanyag gyártása
	24.10

	Hulladékanyag –hasznosítás
	38.21

	Érc-, fém- nagykereskedelem
	46.82

	Hulladék nagykereskedelem
	46.87



és az Ajánlattevő érvényes telephely engedély egyszerű másolatát a fenti tevékenységek valamelyikére.

· Érvényes ISO 9001 szabvány szerinti rendszertanúsítvány és ISO 14001 környezetvédelmi irányítási rendszer vagy ezekkel egyenértékű tanúsítvány egyszerű másolati példányát

Valamennyi benyújtott engedélynek legalább az árverés időpontját követő 90 napig és az ajánlatkérésben szereplő teljes mennyiséget lefedően érvényesnek kell lennie. Ajánlattevőnek nyilatkoznia kell arról, hogy a teljesítés alatt lejáró engedélyeit meghosszabbítja, és az új engedélyt Árvereztető részére átadja.

D. Aláírási címpéldány (közjegyző által hitelesített)

E. Átláthatósági nyilatkozat: A nem természetes személy ajánlattevő köteles cégszerűen nyilatkozni, hogy a nemzeti vagyonról szóló 2011. évi CXCVI. törvény 3. § (1) 1. pontja szerint átlátható szervezetnek minősül. (4. sz. melléklet)

F. Nyilatkozat köztartozás mentességről: a Vhr. 27. §-a alapján az ajánlattevő személynek igazolnia kell, hogy az adózás rendjéről szóló 2003. évi XCII. törvény 178. § 32. pontja szerint köztartozásmentes adózónak minősül, és az árverés és szerződéskötés időpontjában az MNV Zrt.-vel szemben lejárt tartozással nem rendelkezik. A köztartozás szerinti kizáró feltétel fennállásának hiányát az Ajánlattevő 30 napnál nem régebben kiállított közokirattal igazolja, vagy szerepelnie kell a köztartozásmentes adózói adatbázisban, továbbá rendelkeznie kell a helyi önkormányzat jegyzője által kiállított adóigazolással. (5. sz. melléklet)

Az árverési hirdetmény és mellékletei letölthetők a MÁV Csoport hivatalos oldalán, vagy elektronikusan megkérhető a hasznositas@mavcsoport.hu email címen.



7. Árverési biztosíték megfizetése:

7.1.   Árvereztető az árverésre jelentkezőknek az árverésen történő részvétel feltételeként a licitálandó csomag vagy csomagok szerint meghatározott mértékű árverési biztosíték megfizetését írja elő.

7.2.  Az árverési biztosítékot az alkalmasságáról szóló igazolás birtokában javasolt átutalni.

Az árverési biztosítékot az ajánlattevőnek az árverés megkezdését megelőzően át kell utalni az MNV Zrt. Magyar Államkincstárnál vezetett 10032000–01501542 számú számlájára.

Az ajánlattevő az árverési biztosíték megfizetésekor köteles az átutalás közlemény rovatában az árverési hirdetmény számát, továbbá az „árverési biztosíték” valamint „Közút értékesítés csomag X” megnevezést szerepeltetni (X helyére értelemszerűen a csomag sorszáma kerül!). 

7.3. Az árverési biztosítékot csomagonként külön utalással kell befizetni.

7.4.  Árverési biztosíték befizetésének határideje: 2026. November 5.  

7.5.  A nyertes ajánlattevő esetében az árverési biztosíték az állami tulajdonú tételek vételárba beszámításra, a nem nyertes, vagy meg nem jelent ajánlattevők részére visszautalásra kerül. A nyertes ajánlattevő részére a befizetett árverési biztosíték összegéről előlegszámla kerül kiállításra. Az árverési biztosíték után Árvereztető költséget nem számít fel és kamatot nem fizet.


8. A részvétel szabályai:

Az árverésen részt venni és vételi ajánlatot tenni személyesen vagy meghatalmazott útján lehet. A meghatalmazást közokiratba vagy teljes bizonyító erejű magánokiratba kell foglalni. Az árverésen történő részvételi jogosultságot az árverés megkezdése előtt igazolni kell a személyazonosság igazolására alkalmas irattal, valamint gazdálkodó szervezetek vagy más szervezetek nevében történő részvétel esetén eredeti vagy közjegyző által hitelesített aláírási címpéldány másolattal. Árvereztető az ajánlattevő cégkivonatát saját határkörben vizsgálja. Árvereztető felhívja az ajánlattevők figyelmét, hogy az ajánlattevőnek az árverés kezdő időpontjában jelen kell lennie az árverés helyszínén (1117 Budapest, Budafoki út 44.) és igazolnia kell részvételi jogosultságot, különben az ajánlattevő a licitálásból kizárásra kerülhet. 

9. Az árverés folyamata:

9.1. Az árverés közjegyző jelenlétében történik. Árvereztető az árverés megkezdésekor ismerteti az árverés részletes feltételeit. 

9.2. Az Árverezők a kikiáltási árról indulva, felfelé licitálhatnak a helyszínen ismertetett árverési lebonyolítási szabályzatban foglaltaknak megfelelően. A meghirdetett induló kikiáltási árnál alacsonyabb ajánlat, illetve az aktuális licittel azonos, vagy alacsonyabb ajánlat nem tehető, az ilyen ajánlat érvénytelen. 

9.3. Az árverési eljárás során az egyes csomagokhoz tartozó tételek tulajdonjogának megszerzésére vonatkozó szerződés megkötésére a licitálás során a legmagasabb vételárat ajánló ajánlattevő szerez jogot.

9.4. A vételi ajánlatokat egy összegben (nettó Ft) kell megadni, azonban az Árvereztető az értéket a tételekre nettó Ft/tonna formátumban, arányosan visszaosztja. Az új egységár a kiindulási értékarányok megtartásával a nyertes árajánlatból kerül kiszámításra. 

9.5. Az 1. sz. melléklet csomagonkénti tételei együttesen kerülnek elbírálásra, értékesítésre, melynek következtében az árverésnek csomagonként egy (1) nyertes árverező ajánlattevője lehet.

10. Szerződéskötés és teljesítés:

10.1. A nyertes ajánlattevő köteles a szerződést Árvereztető szerződéskötésre felhívó levelében meghatározott határidőn belül megkötni. A szerződéskötés határideje nem határozható meg az árverést követő 90. munkanapnál későbbi időpontban.

10.2. Az ajánlattételi kötöttség időtartama: árverés időpontjától számított 60 munkanap

10.3. A szerződéskötés a Magyar Közút Nonprofit Zrt. hatásköre és feladata. A Magyar Közút Nonprofit Zrt. tulajdonában lévő fémhulladék és az állami tulajdonú fémhulladék külön szerződésben kerül értékesítésre. Azaz a nyertes ajánlattevővel két szerződés kerül megkötésre. 

10.4. Az állami tulajdonú fémhulladékra vonatkozó szerződés alapján a nyertes ajánlattevő köteles a Vételáron felül a megállapított (nettó Vételár 10 %-a) összeget lebonyolítási díjként megfizetni a Magyar Közút Nonprofit Zrt. részére:
MK NZRT.
Bankszámla szám: 	10300002-10460102-49020027
Számlavezető bank: 	MBH Bank

10.5. A Vevő feladata és költsége a darabolás, rakodás, szállítás és mérlegelés.

10.6. Mérlegelés: Amennyiben az Eladónak közelebb van hitelesített hídmérlege, mint a Vevő által megjelölt mérlegelési hely, úgy az Eladó telephelyén kell elvégezni a mérlegelést.

10.7. A teljesítés befejezését követően a szállítási bizonylatok alapján tételes elszámolásra kerül sor.


11. Az árverés eredménytelensége, szerződéskötés meghiúsulása, korlátozások:
11.1. Árverés eredménytelen:
· Ha nem jelent meg egy ajánlattevő sem,
· ha az ajánlattevők a kikiáltási áron érvényes vételi ajánlatot nem tettek egyetlen csomagra sem;
· ha az árverési eljárás tisztaságát, vagy az ajánlattevők érdekeit súlyosan sértő cselekmény, vagy az összeférhetetlenségi szabályok megsértése miatt az árverés érvénytelenítéséről kell dönteni;
· ha az ajánlattevők, illetve az ajánlatok egyike sem felelt meg a hirdetményben előírt feltételeknek.

11.2. Csomagok esetében fennálló eredménytelenség:
· Nyertes ajánlattevő visszalépése bármely csomag esetében (visszalépésnek minősül, ha a nyertes ajánlattevő a szerződéskötésre előírt határidő alatt a szerződést nem köti meg, vagy a teljes vételárat határidőben nem fizeti meg).
Ebben az esetben a nyertes ajánlattevő a befizetett árverési biztosítékot elveszti, felel az Árvereztetőt ért károkért, és viseli az Árvereztető ebből eredő költségeit. 
· Ha az Árvereztető megítélése szerint a legjobb érvényes ajánlat elfogadása jelentős vagyonvesztéssel járna a Magyar Állam számára.


11.3. Az Árvereztető fenntartja a jogát arra, hogy az állami vagyonnal való gazdálkodásról szóló 254/2007. (X. 4.) Korm. rendelet 34. §-ának (3) bekezdése alapján az árverési hirdetmény az árverés megkezdése előtt visszavonja (akár egy, akár több vagy az összes csomagra vonatkozóan), valamint a 41. § (6) bekezdése alapján az árverési eljárást eredménytelennek nyilvánítsa. Az Árvereztető az árverést - annak megkezdéséig - kártérítési, illetve kártalanítási kötelezettség nélkül vonhatja vissza, ebben az esetben az árverési biztosítékot haladéktalanul visszafizeti. Árvereztető felhívja az ajánlattevők figyelmét, hogy önmagában az árverés lefolytatása (eredménye) alapján Árvereztetőnek szerződéskötési kötelezettsége nem keletkezik.

11.4. A tulajdonszerzési korlátozásba ütköző szerződés semmis. 

11.5. Nyertes ajánlattevő köteles a köztartozás mentességet a szerződéskötés aláírásának időpontjában 30 napnál nem régebbi közokiratokkal igazolni. Továbbá a nyertes ajánlattevő köteles az árverés és a szerződéskötés időpontjában az MNV Zrt.-vel szembeni tartozásmentességet biztosítani. Amennyiben ezen feltételek nem teljesülnek, Árvereztető/Eladó jogosult a szerződéskötéstől illetve a szerződéstől egyoldalúan, azonnali hatállyal, kártalanítási kötelezettség nélkül elállni.

Budapest, „elektronikus aláírás dátuma szerint”

12. Mellékletek:
 
1. Részletes adatok 
2. Felolvasólap
3. Nyilatkozat engedélyekről
4. Nyilatkozat minta az átlátható szervezetnek minősülésről.
5. Nyilatkozat minta a köztartozásmentes adózónak minősülésről
6. Szerződéstervezet

